open-index/open-wikipedia-markdown huggingface dataset:
Glenn Doman

**Glenn Doman**, nado en Filadelfia o 26 de agosto de 1919, e finado o 18 de maio de 2013, foi un fisioterapeuta estadounidense. Xunto con Carl Delacato, desenvolveu a súa propia teoría sobre a atención de nenos con lesións cerebrais, publicada en 1960 no Journal of the American Medical Association, mais esta teoría non ten base nin evidencia científica. Despois fundou en Filadelfia os Instituts for the Achievement of Human Potential, a través dos cales difundiu as súas ideas e métodos, formando os pais sobre como aplicalos.

## O método Doman 
En 1974 Doman publicou o libro *What To Do About Your Brain-hurt Child*, no cal describía as ideas e técnicas empregadas nos Instituts for the Achievement of Human Potential, os institutos que fundou onde se aplican as súas teorías. O subtítulo do llibre: cerebro danado, atraso mental, parálise cerebral, epilepsia, autista, atetoide, hiperactivo, trastorno por déficit de atención, atraso no desenvolvemento, fillo con Down, enumera as moitas condicións consideradas pola "lesión cerebral" por Doman. Porén, Doman inspirouse nestes principios, crendo que o dano cerebral bloquea a "evolución" do cerebro.

## Falta de base científica 
As teorías de Doman carecen de validación científica: a Academia Americana de Pediatría emitiu advertencias sobre estas teorías. Baséanse en convencións obsoletas e son unha simplificación extrema do desenvolvemento do cerebro.

A propia eficacia do método non está apoiada por ningunha evidencia e, polo tanto, o seu uso parece inxustificado: o único documento científico publicado por Doman, en 1960, contén moitos erros metodolóxicos e esaxeracións dos resultados; o estudo non tiña grupo control, polo que non puido comparar o progreso acadado co que ocorrería naturalmente nos nenos ao longo do tempo como consecuencia do crecemento. Cando un grupo independente de científicos comparou o progreso dos nenos non tratados cos resultados de Doman, este último "non parecía ser exclusivamente relevante".

A terapia de Doman baséase na teoría da neuroplasticidade, que é a capacidade intrínseca do cerebro para crecer tanto funcional como anatomicamente; segundo Doman, a medicina tradicional trata os nenos con danos cerebrais con medicamentos que poden ter efectos secundarios negativos.

## Notas
IXO

**IXO** ( *Iconic Xtrem Objects* ), tamén coñecida como **IXO Carbon**, é unha empresa galega con nave en Nigrán, Pontevedra, fundada en 2007 está especializada na elaboración artesanal de pezas de fibra de carbono para a industria aeronáutica, automoción e de luxo.

É a única empresa que está recoñecida en España como reparador autorizado de pezas Ferrari, McLaren ou Bentley, ademais de ter como socio oficial a Bugatti. Contan no seu catálogo coa primeira mesa de billar fabricada en fibra de carbono do mundo.

## Notas
Ramón Palmeiro Maseda

**Ramón Palmeiro Maseda**, nado no Valadouro cara a 1876 e finado en Viveiro o 12 de febreiro de 1967, foi un avogado, empresario e político galego.

## Traxectoria 
Combatiu na guerra de Cuba. Foi secretario do Xulgado municipal de Alfoz en 1906.  Foi nomeado sustituto do rexistrador da propiedade de Viveiro en 1913. Procurador en Viveiro dende 1913, foi propietario do Hotel Villa Venecia de Viveiro. Na ditadura de Primo de Rivera foi concelleiro de Viveiro en 1924, presentou a dimisión a principios de 1927. Na República foi elixido tesoureiro-contador do Partido Republicano Independiente, escisión da Federación Republicana Gallega, constituído en Viveiro en marzo de 1933 baixo a presidencia de José Santiago Seijo. Co golpe de Estado do 18 de xullo de 1936 foi nomeado presidente da Comisión Xestora de Viveiro en setembro de 1936. Cesou no cargo en 1938. Finou en Viveiro o 12 de febreiro de 1967.

## Vida persoal 
Casou con Josefa Fernández Palmeiro e foi pai de Elvira, Ramón, José e Rosalía Palmeiro Fernández.

## Notas 
## Véxase tamén 
### Ligazóns externas 
* Hotel Venecia de Viveiro
Napoleon Hill

**Napoleon Hill**, nado en Pound, Virxinia o 26 de outubro de 1883 e finado en Carolina do Sur o 8 de novembro de 1970, foi un escritor estadounidense. É considerado o autor de autoaxuda e superación máis prestixioso do mundo. Entre outros supostos éxitos dixo ser asesor de varios presidentes dos Estados Unidos: Woodrow Wilson e Franklin D. Roosevelt, mais isto foi fortemente cuestionado polos historiadores (ademais de moitos outros dos logros que se adxudicou durante a súa vida). O seu libro *Think and Grow Rich* (1937) é considerado un dos libros máis vendidos do mundo.

## Morte 
Napoleon Hill morreu con 87 anos o 8 de novembro de 1970. O seu capital estaba valorado nun millón de dólares.

## Obras 
**The Law of Success* (1928)
**The Magic Ladder to Success* (1930)
**Think and Grow Rich* (1937)
**Outwitting the Devil* (1938, publicado en 2011)
**How to Sell Your Way Through Life* (1939)
**The Master-Key to Riches* (1945)
**How to Raise Your Own Salary* (1953)
**Success Through a Positive Mental Attitude* (con W. Clement Stone) (1959)
**Grow Rich!: With Peace of Mind* (1967)
**Succeed and Grow Rich Through Persuasion* (con E. Harold Keown) (1970)
**You Can Work Your Own Miracles* (1971)

## Notas
Fibra de carbono

[miniatura|Detalle dunha [carrozaría en fibra de carbono.]]
A **fibra de carbono** é unha fibra sintética formada por filamentos finos de 6–10 μm de diámetro e composta principalmente por carbono. Cada fibra de carbono é a unión de miles de filamentos de carbono. É unha fibra sintética porque está fabricada a partir de poliacrilonitrilo. Ten propiedades mecánicas similares ao aceiro e é tan lixeiro como a madeira ou o plástico. Debido á súa dureza, ten unha maior resistencia ao impacto que o aceiro.

A principal aplicación é a fabricación de materiais compostos, na maioría dos casos con polímeros termoestables. O polímero adoita ser resina epoxi, de tipo termoestable, aínda que tamén se pode asociar con outros polímeros, como o poliéster ou o viniléster.

## Notas
Mestis-pokaali

A **Mestis-pokaali** (en galego *Copa Mestis*) é un trofeo de hóckey sobre xeo entregado ao cada ano ao equipo campión da Mestis, segunda liga en importancia en Finlandia.

Nas placas do trofeo están gravados o nome do equipo campión, o ano, así como o nome dos xogadores que o integraron.

## Campións 
## Véxase tamén 
* Sitio web oficial
Orquestra Sintonía de Vigo (Fonoteca 92)

A trixésimo segunda casete da colección Fonoteca 92 é un EP que recolle unha actuación en directo da Orquestra Sintonía de Vigo nas festas de Calo (Teo) no verán de 1991, foi publicado en 1992 pola Editorial Compostela de *El Correo Gallego*.

## Lista de cancións 
## Notas
Anllo, Anllo, San Amaro

**Anllo** é un lugar da parroquia de Anllo no concello ourensán de San Amaro, na comarca do Carballiño. Segundo o IGE, en 2023 tiña 21 habitantes (8 homes e 13 mulleres).

## Lugares e parroquias 
### Lugares de Anllo 
### Parroquias de San Amaro 
## Notas 
## Véxase tamén 
### Outros artigos 
* Lugares de San Amaro
Masaxe tailandesa

miniatura|250px|Masaxe tailandesa tradicional.
miniatura|250px|Masaxe tailandesa.
A **masaxe tailandesa tradicional** é unha terapia tradicional que combina masaxe de acupressión, os principios indios ayurvédicos e posturas do ioga. En lingua tailandesa, coñécese como *nuat phaen thai* (en , [nûa̯t pʰɛ̌ːn tʰāj]; literalmente 'masaxe tailandesa tradicional') ou *nuat phaen boran* (en , [nûa̯t pʰɛ̌ːn bōːrāːn]; literalmente 'masaxe ao estilo antigo'), aínda que o seu nome formal é *nuat thai* (en , [nûa̯t tʰāj]; literalmente 'masaxe tailandesa') segundo a Lei de profesións médicas tradicionais tailandesas, BE 2556 (2013).

A UNESCO engadiu a masaxe tailandesa tradicional na súa lista de Patrimonio Cultural Immaterial da Humanidade en decembro de 2019.

## Efectividade 
Todos os tipos de masaxe, incluída a masaxe tailandesa, poden axudar ás persoas a relaxarse, aliviar temporalmente a dor muscular e/ou articular e mellorar temporalmente o estado de ánimo dunha persoa. Porén, as afirmacións de moitos profesionais van moito máis alá dos efectos ben demostrados polos estudos clínicos. Algúns médicos cuestionan a súa eficacia.

## Notas
David Astals

**David Astals Barrera**, nado en Bienvenida o 13 de decembro de 2001, é un futbolista español que xoga como centrocampista ofensivo no Sabadell, da Primeira División RFEF.

## Traxectoria 
Nacido na localidade estremeña de Bienvenida, aos dous meses trasladouse coa súa familia ao barrio de Poblenou, en Sabadell. Membro dunha familia vencellada ao ciclismo, decantouse polo fútbol, ao que comezou a xogar no Polinyà, antes de ingresar na canteira do Sabadell. Na tempada 2019/20 debutou co Sabadell B na Segunda Catalá, e menos dun ano despois fixo a súa estrea co primeiro equipo na Segunda División, substituíndo ao galego Héber Pena nos minutos finais dun partido ante o Rayo Vallecano. Converteuse deste xeito no primeiro futbolista nacido no século XXI en vestir a camiseta do Sabadell.

## Notas
Tempada 1940/41 do Deportivo da Coruña

Durante a **tempada 1940/41** o **Deportivo da Coruña** competiu na Segunda División, conseguindo o ascenso á Primeira División por primeira vez na súa historia.

## Resumo da tempada 
Despois de quedar preto de conseguir o ascenso na tempada anterior, a afección do Deportivo da Coruña viviu un rexurdir, acadándose a histórica cifra de 5.500 socios no verán de 1940. Co fin de chegar por primeira vez á Primeira División, o club realizou varias fichaxes destacadas, comezando polo regreso do histórico Hilario, que exercería como xogador-adestrador, aos que se sumaron tres futbolistas cataláns (Montserrat, Muntaner e Pascual), así como o centrocampista asturiano Molaza.

Na segunda xornada de liga, antes aínda da chegada de Elícegui, o Deportivo demostrou xa o seu potencial ofensivo, cunha das maiores goleadas da súa historia, un 9-0 contra o Barakaldo Oriamendi en Riazor, tras unha destacada actuación de HIlario e do capitán Chacho. Xa coa dianteira habitual formada por Elícegui, Breijo, Chao, Guimeráns e Chacho, fóronse sucedendo as goleadas ao longo da tempada, conseguindo ata en tres ocasións un resultado de 7-0. O equipo acabou a liga regular como o conxunto máis goleador (75 tantos) e tamén como o menos goleado, despois de que os rivais perforasen só 26 veces a portería que defendía case sempre Acuña, secundado habitualmente na defensa por Montserrat e Novo e en ocasións polo emerxente Pedrito.

O Deportivo comezou a segunda fase do campionato cunha nova goleada, un 6-0 sobre o Castellón en Riazor, pero dúas derrotas ante a Real Sociedad e outra no partido de volta contra o Castellón, condenaron o equipo coruñés á terceira posición e a xogar a promoción de ascenso contra o Murcia, pechacancelas da Primeira Posición. O histórico partido disputouse no antigo campo de Vallecas e o Deportivo formou con Acuña na portería, Novo e Pedrito na defensa, Molaza, Muntaner e Reboredo no medio do campo e como atacantes os cinco antes mencionados: Elícegui, Breijo, Chao, Guimeráns e Chacho. O encontro comezou con dominio murciano que se traduciu nun gol de Tito á media hora de xogo. Na segunda metade o Deportivo fíxose co control do partido e empatou por medio de Chacho, forzando a prórroga. Guimeráns colocou o 2-1 ao pouco de comezar o tempo adicional e o club galego conseguiu manter o resultado ata o final grazas ás cruciais intervencións do gardameta Acuña, conseguindo así o primeiro ascenso á Primeira División da súa historia.

## Persoal 
### Corpo técnico 
### Xogadores 
## Clasificación 
### Primeira fase 
### Fase final 
## Partidos 
### Pretempada e amigables 
### Segunda División 
#### Primeira fase 
#### Fase final 
#### Promoción a 1ª 
### Copa do Xeneralísimo 
## Notas
San Amaro, Beariz, San Amaro

**San Amaro** é un lugar da parroquia de Beariz no concello ourensán de San Amaro, na comarca do Carballiño. É a capital do concello. Segundo o IGE, en 2023 tiña 199 habitantes (84 homes e 115 mulleres).

## Lugares e parroquias 
### Lugares de Beariz 
### Parroquias de San Amaro 
## Notas 
## Véxase tamén 
### Outros artigos 
* Lugares de San Amaro
Coral Polifónica Helios (Fonoteca 92)

A trixésimo cuarta casete da colección Fonoteca 92 é un EP que recolle dez temas interpretados pola Coral Polifónica Helios, dirixida por Vicente Rodríguez Abeijón, publicado en 1992 pola Editorial Compostela de *El Correo Gallego*.

## Lista de cancións 
## Notas 
## Véxase tamén 
### Ligazóns externas 
* Páxina oficial do grupo
Francisco Aparicio García

**Francisco Aparicio García** foi un militar e político galego.

## Traxectoria 
Sarxento da Comandancia de Carabineiros de Lugo, foi ascendido a tenente segundo en 1914. Tenente de Carabineiros retirado asentado en Viveiro. Logo de golpe de Estado do 18 de xullo de 1936 foi nomeado alcalde de Viveiro en 1939. Permaneceu no cargo ata 1943.

## Notas
Cartel (1937)

***Cartel*** foi unha revista editada en Vigo en 1937.
[miniatura|300px|Fotografía de portada dun número de *Cartel*, nela aparecen [Francisco Franco|Franco, Mola e Cavalcanti en Burgos en agosto de 1936. Mola e Cavalcanti xa finaran no momento da publicación, en 1937.]]
## Historia e características 
Subtitulada *Panorama mensual de literatura y arte* e despois *Revista literaria informativa*, apareceu en xaneiro de 1937. Segundo o seu editorial aspiraba "a ser revista del hogar español" e "sus postulados esenciales son Patria, Religión y Familia. Estaba dirixida por Antonio Otero Coira. A portada do primeiro número era unha fotografía de Francisco Franco, e a do número 4 un retrato ao óleo do xeneral Antonio Aranda Mata. Tiña fotograbados en cor. Entre os seus colaboradores figuraron Ksado, Julio Sigüenza, Salvador Pérez-Labarta Pillado, César González Ruano, José Sanz Díaz, José María Pemán, Jesús María de Arozamena, Carlos Areán Estévez, Jeromy Barry, Sofía Casanova e Mario Figorela Díaz. En xullo publicou un número extraordinario con motivo do aniversario da morte de José Calvo Sotelo.

En 1945 apareceu *Cartel*, que pode considerarse como a súa continuación.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia de Pontevedra
Paco Morgan

**Paco Morgan**, nado en Madrid en 1969 e residente en Vigo, é un  escritor galego.

## Traxectoria 
Ten estudos de Xeografía e Historia realizados na Universidade de Santiago de Compostela. 

Exerceu como funcionario do Estado de prisións ata a súa xubilación na Lama. Ten traballado como profesor voluntario na Cruz Vermella.

Coa súa primeira novela, *A rede branca* (2024), quedou finalista do Premio Xerais. Ambientada en Úrvida (que poidera ser Vigo),  é unha novela negra cunha estrutura coral formada por catorce personaxes protagonistas que van entrelazando as súas historias arredor da cocaína.  

## Obra 
* *A rede branca* (2024). Vigo: Xerais. 160 páxs. ISBN 978-84-1110-499-9. ePub: ISBN 978-84-1110-505-7.
## Notas
Partitura en Re m. (Laura Quintillán)

A trixésimo quinta casete da colección Fonoteca 92 é un EP no que se reproduce a *Partita para violín só n.º 2, BWV 1004* (a cuarta das seis *Sonatas e partitas para violín só, BWV 1001-1006*) de Johann Sebastian Bach, que consta de 5 movementos, interpretada pola violinista Laura Quintillán, foi publicado pola Editorial Compostela de *El Correo Gallego* en 1992.

## Lista de cancións 
## Notas
Os Montes, Grixoa, San Amaro

**Os Montes** é un lugar da parroquia de Grixoa no concello ourensán de San Amaro na comarca do Carballiño.  Segundo o IGE, en 2023 tiña 8 habitantes (4 homes e 4 mulleres).

## Lugares e parroquias 
### Lugares de Grixoa 
### Parroquias da San Amaro 
## Notas 
## Véxase tamén 
### Outros artigos 
* Lugares de San Amaro
Ache

**Ache** pode referirse a:

## Ciencias 
* AChE, o encima acetilcolinesterase, cuxo xene simbolízase ACHE

## Etnografía 
* Lingua ache (China), tamén chamada ache yi ou azhe

## Persoas 
* Barry Ache, neurocientífico estadounidense
* Ragnar Ache (nacido en 1998), futbolista alemán
* Steve Ache (nacido en 1962), antigo xogador de fútbol americano

## Lugares 
Numerosos ríos alemáns teñen o nome de *Ache* ou Aach en alemán:
* Ache, afluente do río Saar, preto de Weidesheim, Francia
* Ache, afluente do  río Isar, Baviera, Alemaña
* Berchtesgadener Ache, afluente do río Salzach, Baviera, Alemaña
** Königsseer Ache, afluente
** Ramsauer Ache, afluente
* Brixentaler Ache, afluente do río Inn, Tirol, Austria
* Fuscher Ache, afluente do río Salzach, Salzburgo, Austria
* Kelchsauer Ache, Tirol, Austria
* Krimmler Ache, afluente do río Salzach, Austria
* Leoganger Ache, río en Salzburgo, Austria
* Leutascher Ache, afluente do Isar, Austria e Alemaña
* Ötztaler Ache, afluente do río Inn, Tirol, Austria
* Stoißer Ache, río de Baviera, Alemaña
* Windauer Ache, río de montaña do Tirol, Austria
* Zeller Ache, río de Austria

## Música 
* *Ache*, álbum de 1989 de The Cateran
* "Ache", canción de 1992 de Jawbreaker do álbum *Bivouac*
* "Ache", canción de 1992 de No Doubt do álbum *No Doubt*
* "Ache", canción de 1993 de Smashing Pumpkins de *Siamese Dream*
* *Ache* (álbum), álbum de 1982 de You've Got Foetus on Your Breath
* Ache Records, unha casa de discos de Vancouver

## Véxase tamén 
* Aché
* Aceh, provincia de Indonesia
* Hache, letra
* ACHES, alcume dun xogador profesional do videoxogo *Call of Duty*
Aché

**Aché** pode referirse a:

## Etnografía 
* Pobo aché, podo indíxena do leste de Paraguai
* Lingua aché, lingua falada polo pobo aché
* Aṣẹ (ortografía ioruba) ou aché (ortografía en Cuba), un concepto das crenzas Orisha

## Persoas 
* Aché Coelo (nacido en 1985), sociólogo e película chadianos

## Música 
* *Aché* (álbum), álbum de 1982 de Merceditas Valdés
** *Aché II* (1988), *Aché III* (1989), *Aché IV* (1990), *Aché V* (1993), álbums de Merceditas Valdés

## Compañía farmacéutica 
* Aché Laboratórios Farmacêuticos, compañía farmacéutica brasileira

## Véxase tamén 
* Ache
Dispepsia

A **indixestión**, ou **dispepsia**, é un trastorno do organismo que consiste nunha mala dixestión. 

## Terminoloxía 
O DRAG distingue a **indixestión**, que equipara ao **empacho**, cun trastorno pasaxeiro, mentres que define a **dispepsia** como "Trastorno da dixestión, xeralmente de carácter crónico".

O termo **dispepsia** provén do grego antigo "δυς-" [*dys-*], dificultade e "πέψη" [*pepse*], dixestión.

### Tipos 
* **Dispepsia orgánica:** A causa foi diagnosticada como doenza orgánica como úlcera péptica crónica, refluxo gastroesofáxico, carcinoma, doenza pancreática ou biliar, intolerancia a un alimento ou efecto colateral dun medicamento.
* **Dispepsia funcional:** A maior parte dos casos; despois de exames a causa continua incerta. Pode ser unha gastrite ou unha enterite por *Helicobacter pylori*, unha hipersensibilidade visceral, un disturbio da motilidade, un trastorno de ansiedade ou un disturbio do humor. Pode ser subdivida en **similar a ulcerativa** cando hai dor e queimazón ou **similar a dismotilidade** cando predominan outros sintomas.
* **Dispepsia non investigada:** Clasificación usada antes dos exames diagnósticos.

## Sintomas 
O enfermo pode sentir un estómago cheo, azia ou ardentía, náuseas, arrotos ou dor no abdome superior. 

## Notas 
## Véxase tamén 
### Outros artigos 
* Aparello dixestivo
* Dixestión
* Omeprazole
Surface Water and Ocean Topography

**Surface Water and Ocean Topography**, coñecido tamén pola súa sigla, **SWOT**, é un satélite conxunto da NASA, o CNES e a Axencia Espacial Canadense lanzado o 16 de decembro de 2022 a bordo dun foguete Falcon 9 desde a Base Vandenberg da Forza Aérea.

## Características 
A misión de SWOT é facer o primeiro estudo global da auga superficial da Terra, medindo con precisión os cambios nos corpos de auga ao longo do tempo. O satélite estudará o 90% da superficie terrestre, incluíndo lagos, ríos, reservas de auga e océanos polo menos dúas veces cada 21 días para mellorar os modelos de circulación oceánica e as predicións meteorolóxicas e climáticas, así como axudar á xestión do auga doce en todo o mundo.

O satélite leva a bordo os seguintes instrumentos:
*KaRIn (*Ka-band Radar Interferometer*), un radar de apertura sintética en banda Ka.
*Poseidon-3C, un altímetro para medir a altura sobre o a superficie mariña.
*Un radiómetro de microondas para medir a cantidade de vapor de auga ó longo do traxecto do altímetro para corrixir o atraso dos pulsos de radar.
*DORIS (*Doppler Orbitography and Radiopositioning Integrated by Satellite*), unha antena para seguimento Doppler e determinar con precisión a órbita do satélite e facer correccións ao altímetro polos efectos da ionosfera.
*GPSP (*GPS Payload receiver*), un receptor GPS para determinar a órbita con precisión.
*LRA (*Laser Retroreflector Array*), un retrorreflector láser para o seguimento desde estacións en terra para verificación das medicións do altímetro.

## Notas 
## Véxase tamén 
### Outros artigos 
*Falcon 9

### Ligazóns externas 
*SWOT na web da NASA
Antonio Otero Coira

**Antonio Otero Coira**, finado en Vigo en marzo de 1961, foi un empresario e editor galego.

## Traxectoria 
Empresario de Vigo. En 1933 era director do centro de cobros Veritas. En 1937 fundou e dirixiu a revista *Cartel* en 1937, e en xullo dese ano creou a Librería Editorial Cartel, para publicar unha colección de novela, "La Novela Nueva", que iniciou con *Romance de amor y guerra* de Ana María Díaz, e continuou con *Así como fue* e *Leyenda de aldea*, anunciando en outubro a convocatoria dun concurso de novela breve. Dono de Establecimientos Otero. En 1953 fixo unha proposta ao Concello de Vigo para solucionar o problema do transporte na cidade. Finou en Vigo en marzo de 1961.

## Vida persoal 
Casou con María Luisa Ocaña Fernández, filla de Fernando Ocaña Larrín, en setembro de 1932, e foi pai de María Luisa, Ignacio, Fernando, Enrique e Cristina Otero Ocaña.

## Notas
Naisten SM-sarja 1999-2000

A **tempada 1999-2000 da Naisten SM-sarja** foi a 18ª edición da máxima categoría do hóckey sobre xeo feminino de Finlandia.

Ao finalizar a tempada as Blues gañaron o segundo campionato da súa historia logo de derrotar nas finais (3-0) ás Kärpät de Oulu. Pola súa banda o Ilves conseguiu a medalla de bronce logo de derrotar ás JYP no partido polo bronce (10-2).

## Equipos participantes 
## Rolda preliminar 
## Grupo final 
## *Play-offs* 
## Equipo campión 
O equipo das Blues que conquistou o campionato finlandés feminino na tempada 1999-2000 estivo integrado polas seguintes xogadoras:

## Notas
Infesta, Gargantós, San Cibrao das Viñas

**Infesta** é un lugar da parroquia de Gargantós, no concello ourensán de San Cibrao das Viñas, na comarca de Ourense.

## Lugares e parroquias
### Lugares de Gargantós
### Parroquias de San Cibrao das Viñas
## Notas 
## Véxase tamén 
### Outros artigos 
* Lugares de San Cibrao das Viñas
Enfermidade de refluxo gastroesofáxico

A **enfermidade de refluxo gastroesofáxico**, tamén coñecida como en inglés *Gastroesophageal reflux disease* (**GERD**; segundo as siglas en galego  **ERGE** e **DRGE**) é un trastorno dixestivo crónico que afecta a parte do corpo que vai da boca até o estómago.

### Descrición 
Caracterízase polo movemento do contido gástrico cara atrás no esófago, provocando síntomas como ardor no peito, regurxitación de comida ou líquido amargo, e dor ao tragar. En menos de tres décadas esta doenza incrementouse significativamente, en máis dun 70%.

### Factores de risco 
Os factores que poden incrementar o risco de desenvolver ERGE inclúen obesidade, o consumo de certos alimentos e bebidas, o uso de medicamentos que relaxan o esfínter esofáxico inferior, o tabaquismo, e cambios hormonais durante a gravidez.

### Diagnose 
O diagnóstico da ERGE xeralmente baséase nos síntomas reportados polo paciente. Pode ser confirmado con probas como a endoscopia dixestiva alta, a manometría esofáxica, e a monitorización do pH esofáxico. A detección precoz e o tratamento adecuado son cruciais para previr complicacións. Durante a pandemia de Covid-19 impulsáronse técnicas educativas debido ás restricións de interacción cos pacientes, incluíndo simulacións de endoscopia e plataformas de aprendizaxe en liña.  

### Tratamento 
O tratamento inclúe cambios no estilo de vida, como modificar a dieta e evitar deitarse inmediatamente despois de comer. Medicamentos como os inhibidores da bomba de protóns e antiácidos poden axudar a controlar os síntomas (por exemplo o omeprazol). En casos graves, pode ser necesaria a cirurxía.

### Complicacións 
Se non se trata, a ERGE pode levar a complicacións graves, incluíndo esofaxite erosiva, que é a inflamación e dano ao revestimento do esófago; estreitamento do esófago, tamén coñecido como estenose esofáxica, que pode dificultar a deglución; úlceras esofáxicas, que son feridas abertas no revestimento do esófago; e o esófago de Barrett, unha doenza onde o tecido normal do esófago cambia a un tipo de tecido similar ao revestimento do intestino, aumentando o risco de cancro esofágico.

## Véxase tamén 
### Outros artigos 
* Esófago
* Esofaxite
* Hernia
* Hernia de hiato
* Cancro de esófago
* Cancro de estómago
* Proba de pH esofáxico
* Manometría esofáxica
### Ligazóns externas 
* MedicineNet, GERD
* National Digestive Diseases Information Clearinghouse (NDDIC), GERD Arquivado
* MedlinePlus, GERD
Omeprazole

O **omeprazole** ou **omeprazol**  é un inhibidor da bomba de protóns (IPP) usado para tratar a dispepsia, a úlcera péptica, a enfermidade de refluxo gastroesofáxico (ERGE) en adultos e nenos, síntomas do esófago de Barrett, infección por *Helicobacter pylori*, refluxo laringofarínxeo, síndrome de Zollinger-Ellison ou esofaxite erosiva.

## Efectos secundarios 
O consumo prolongado e continuado de omeprazol ou pantoprazol pode diminuír a absorción da vitamina B12 e provocar problemas de saúde. Ademais, tomar omeprazol ou outros IBP xunto con antiinflamatorios non-esteroides durante moito tempo altera a microbiota intestinal e favorece a aparición de lesións na mucosa do intestino delgado. Experimentos con ratos mostran que o seu uso frecuente e en altas doses diminúe a densidade mineral ósea. Describíronse algúns casos raros de alucinacións visuais en anciáns secundarias ao tratamento con omeprazol. Hai que ter coidado ao axustar a dose en pacientes que reciben clopidogrel, xa que a actividade deste axente antiagregante plaquetario diminúe. Raramente, a administración intravenosa de omeprazol é a fonte de rabdomiólise grave.

## Notas 
## Véxase tamén 
### Bibliografía 
* 

### Ligazóns externas 
* Omeprazol|Estrutura|Síntese|Mecanismo de acción|Usos|Efectos secundarios DRUGpharma. xuño de 2021 
* Omeprazol/Esomeprazol: mecanismo farmacolóxico Síntese de fármacos. febreiro de 2022
Muxicas / Cristina Fernández (Fonoteca 92)

A trixésimo sexta casete da colección Fonoteca 92 é un EP que recolle na cara A cinco temas interpretados polo grupo de música tradicional Muxicas e na cara B catro temas interpretados pola cantante Cristina Fernández, publicado en 1992 pola Editorial Compostela de *El Correo Gallego*.

## Lista de cancións 
## Notas
O Forno, Sofán, Carballo

**O Forno** é un lugar da parroquia de Sofán no concello coruñés de Carballo na Comarca de Bergantiños. Forma un único núcleo xunto co Forno (Artes), aínda que coa próxima edición do Nomenclátor vaise suprimir a parte de Sofán para que só permaneza a de Artes.

## Notas 
## Lugares e parroquias
### Lugares de Sofán
### Parroquias de Carballo
San Cibrao das Viñas, San Cibrao das Viñas, San Cibrao das Viñas

**San Cibrao das Viñas** é un lugar da parroquia de San Cibrao das Viñas, no concello ourensán de San Cibrao das Viñas, na comarca de Ourense. Segundo o IGE, en 2023 tiña 563 habitantes (273 homes e 290 mulleres).

## Lugares e parroquias 
### Lugares de San Cibrao das Viñas 
### Parroquias de San Cibrao das Viñas 
## Notas 
## Véxase tamén 
### Outros artigos 
* Lugares de San Cibrao das Viñas
A Pallota, Salamonde, San Amaro

**A Pallota** é un lugar da parroquia de Salamonde no concello ourensán de San Amaro, na comarca do Carballiño. Segundo o IGE, en 2023 tiña 16 habitantes (8 homes e 8 mulleres).

## Lugares e parroquias 
### Lugares de Salamonde 
### Parroquias de San Amaro 
## Notas 
## Véxase tamén 
### Outros artigos 
* Lugares de San Amaro
Quinndy Akeju

**Quinndy Akeju**, nada en Zaragoza en 2000, é unha enfermeira, bailarina e activista antirracista española, así como defensora dos dereitos das mulleres. É coordinadora de Afrocolectiva en Europa e membro da Comunidade Negra Africana e Afrodescendente no País Vasco.

## Traxectoria 
Quinndy Akeju naceu no ano 2000 en Zaragoza, de pais nixerianos. Dende moi nova quixo dedicarse á enfermaría. Durante a súa nenez foi vítima de violencia racista por mor da súa cor de pel e a súa orixe. Comezou a interesarse polo activismo feminista á idade de 14 anos, despois de ler *El feminismo es para todo el mundo*, e posteriormente involucrouse tamén no activismo antirracista.

En xuño de 2022 escribiu un texto para a revista dixital *Pikara Magazine* na cal denunciaba o tratamento que daban os usuarios de redes sociais aos vídeos e novas de agresións racistas, e como a forma na que son tratados estes temas pode chegar a resultar deshumanizante para as persoas afectadas. Ese mesmo ano foi unha das fundadoras de Afrocolectiva, un medio de comunicación dixital enfocado no activismo antirracista, o afrofeminismo e o panafricanismo.

En xuño de 2023 participou como interventora e moderadora nun debate sobre as políticas migratorias da Unión Europea, nunha mesa redonda no eido da I Marcha pola Xustiza por Melilla.

En 2024, foi unha das participantes do programa especial *8M: Las mujeres facturan* de Playz, conducido por Henar Álvarez que se emitiu en conmemoración do Día Internacional da Muller.

Tamén é bailarina e coreógrafa de afrodance.

## Filmografía 
### Televisión 
**Irreversibles* (2023)
**8M: Las mujeres facturan* (2024)

## Notas
Kuupik Kleist

**Jakob Edvard Kuupik Kleist**, nado o 31 de marzo de 1958, é un político groenlandés que exerceu como o cuarto primeiro ministro de Groenlandia entre 2009 e 2013. É membro do partido Inuit Ataqatigiit, converténdose no primeiro primeiro ministro non afiliado con Siumut.

Dende 2018, serviu como o primeiro presidente do Fondo de Cinema Indíxena do Ártico.

## Traxectoria 
Kleist naceu o 31 de marzo de 1958, fillo dun telegrafista dinamarqués e unha nai groenlandesa de Qullissat, e foi criado polos seus tíos. Asistiu á escola primaria en Qullissat dende 1966 até 1972 cando a cidade mineira foi abandonada e logo asistiu ao ensino secundario en Sisimiut até 1975. Cando tiña 17 anos, foi enviado a Dinamarca, só e sen coñecementos previos da lingua dinamarquesa.

Kleist subiu ao poder cunha axenda que incluía a limpeza tras os escándalos gobernamentais.

#### Como primeiro ministro 
Dende 2007, foi o líder de Inuit Ataqatigiit, un partido político de esquerda que traballou para lograr a eventual autonomía total de Groenlandia respecto de Dinamarca. O partido foi o que recibiu máis votos nas eleccións de 2009. En xuño de 2009, o parlamento groenlandés elixiu a Kleist como quinto primeiro ministro de Groenlandia. Kleist tamén tivo unha elección moi exitosa e gañou 5.461 votos persoais en comparanza cos só 1.413 votos para o primeiro ministro en funcións Hans Enoksen.

A finais de agosto de 2009, Kleist reuniuse co almirante Tim Sloth Jørgensen e co xeneral Walter Natynczyk, os xefes do persoal de defensa de Dinamarca e o Canadá, respectivamente. O almirante Jørgensen e o xeneral Natynczyk estaban realizando un percorrido polas bases militares dinamarquesas e canadenses no Ártico.

## Notas 
## Véxase tamén 
### Outros artigos 
* Independentismo groenlandés
* Experimento dos pequenos dinamarqueses
Santiago Rodríguez López

**Santiago Rodríguez López**, nado en Barcelona o 2 de xuño de 1971 e finado o 19 de marzo de 2024 en Bristol, é un profesor, biólogo, xenetista e escritor moi ligado a Paradela.

## Traxectoria 
Os seus pais foron emigrantes en Barcelona, onde viviu ata os catorce anos. Despois en Lugo e Santiago (1997-2002) onde casou con Mary Otero Rolle e tiveron o fillo Carlos. A familia marchou ao Reino Unido, onde foi profesor nas universidades de Southampton e Bristol.

Licenciouse en Bioloxía na Universidade de Santiago de Compostela con Premio Extraordinario de Licenciatura. Dotoruse en Xenética en 1999 (tese: *Caracterización del desequilibrio gamético entre los microsatélites de la región telomérica del cromosoma 11p humano*) e foi bolseiro no Departamento de Xenética da USC e na “Human Genetics Division” da Universidade de Southampton cunha bolsa “Marie Curie” da Comunidade Europea. Desde 2006 é Profesor Titular de Xenética de Poboacións e Xenética Molecular do departamento “Population Health Sciences” da “Bristol Medical School” da Universidade de Bristol, ademais de dirixir o módulo “Student Choice” do currículum de Medicina.

Participou en máis de 60 congresos nacionais e internacionais de Xenética celebrados en Estados Unidos, Reino Unido, China, India, Alemaña, Francia, Italia, Portugal, Holanda, Finlandia, Xapón e España e impartiu tamén palestras en moitos deses países.

Participou en varios libros colectivos e publicacións sobre o seu pai e Paradela. Foi comisario, xunto con Antonio Giz, da Exposición itinerante “Manuel Rodríguez López, emigrante galego, poeta obreiro” e membro do Xurado do Certame Literario Manuel Oreste Rodríguez López organizado polo Concello de Paradela.

En 2018 inicia a súa propia traxectoria como autor literario, publicando na Biblioteca Virtual de GaliciaDigital catro obras arredor da vida e obra do seu pai, así como tres relatos orixinais. Ademais foron premiados tres escritos seus no Certame Xornalístico «Begonte e o Nadal».

Autor do libro “Genetic endocrinology of the metabolic syndrome” e autor de capítulos noutros dous libros de Epidemioloxía Xenética.

## Relación con Paradela 
Era fillo do poeta Manuel Oreste Rodríguez, de Pardela, concello que o nomeou Fillo adoptivo a título póstumo «polos méritos contraídos, nos últimos 30 anos especialmente, en todo o seu traballo a prol da cultura no Concello de Paradela en xeral, e no Certame Literario Manuel Oreste Rodríguez López en particular. Foi enterrado xunto con seu pai no Panteón de Paradelenses Ilustres.

## Obra 
* *Genetic Endocrinology of the Metabolic Syndrome (Metabolic Diseases-laboratory and Clinical Research)* (2009). Libro colectivo. Nova Science Pub Inc. ISBN 978-1606921685.

## Notas
Andrín, Llanes

**Andrín** é unha parroquia do concello de Llanes, en Asturias. A súa poboación, que habita no único núcleo da parroquia, repártese entre os barrios de El Sendín, El Carril, La Torre e El Palaciu. 

## Xeografía 
Dentro da parroquia atópanse as praias de Andrín e La Ballota, así como a enseada de Purón, na que desemboca o río homónimo.

## Notas
Gérgal

**Gérgal** é un concello español da provincia de Almería (Andalucía). Atópase a unha altitude de 763 metros sobre o nivel do mar e a 39 km da capital de provincia, Almería.

## Demografía 
En 2023 a poboación ascendía a 1&nbsp;191 habitantes.

## Notas 
## Véxase tamén 
### Outros artigos 
*Lista de concellos de Almería
Maliina Abelsen

**Maliina Abelsen**, nada en Nuuk o 28 de novembro de 1976, é unha expolítica groenlandesa e deputada do partido Inuit Ataqatigiit (IA). Foi a directora xeral dos Xogos de Inverno do Ártico de 2016 e ocupou o cargo de Ministra de Finanzas no Goberno de Groenlandia (en ) de 2011 a 2013. Entre xuño de 2009 e marzo de 2011, Abelsen ocupou o cargo de Ministra de Asuntos Sociais no Goberno de Groenlandia. Dende 2020, Abelsen é xestora de programas de UNICEF Dinamarca en Groenlandia.

## Traxectoria 
Abelsen naceu en 1976 en Nuuk, a capital de Groenlandia, e reside alí con dous fillos e un marido. Abelsen posúe un mestrado en Políticas e Ciencias Sociais Aplicadas (Macquarie University, Sydney), Cand.Scient.Soc. (Universidade de Copenhague, Sociologisk Institut). Anteriormente traballou no Alto Comisionado para os Dereitos Humanos (ACNUR - Xenebra), no Departamento de Asuntos Exteriores de Nuuk, no Centro de Documentación sobre Xuventude e Infancia (MIPI - MIO). Abelsen é membro do consello do Programa de Asociacións de Pobos Indíxenas das Nacións Unidas.

## Notas
Aló cando os animais falaban... (Fonoteca 92)

***Aló cando os animais falaban...*** é un EP que inclúe varios contos adaptados, ós que lle pon voz Manuel Lourenzo, procedentes do libro *Contos Populares da Provincia de Lugo*, editados polo Centro de Estudos Fingoy e recollidos por mestres de ensino primario dos colexios da provincia de Lugo. É a trixésimo sétima casete da colección Fonoteca 92, foi publicado en 1992 pola Editorial Compostela de *El Correo Gallego*.

## Argumento 
Un pastor, estando coas ovellas no monte, atópase de socato cunha treboada tremenda. O pastor, acubillado ó pé dunha pena, sente mentres queda adurmiñado como a pena lle fala, asustado, comeza a contarlle contos ás ovellas para sentir un chisco de acougo.

## Notas 
## Véxase tamén 
### Bibliografía 
* 

### Ligazóns externas 
*
Porsche Taycan

O **Porsche Taycan** é un automóbil eléctrico producido polo fabricante de automóbiles alemán Porsche. A versión conceptual do Taycan, denominada Porsche Mission E, estreouse no Salón do Automóbil de Frankfurt de 2015;  o comezo da produción do Taycan foi revelada no Salón do Automóbil de Frankfurt de 2019. É o primeiro coche eléctrico de produción en serie de Porsche. Un Taycan Turbo S modificado é o actual coche de seguridade da Fórmula E.

O nome "Taycan" é unha referencia ao corcel no escudo de armas da cidade de Stuttgart, que se atopa no escudo de Porsche. En turco, *tay* significa poldro ou cabalo novo, e *can* significa animado. O nome "Turbo" usado nas versións superiores é puramente para propósitos de marca xa que os vehículos, ao ser alimentados eléctricamente, non teñen realmente turbocompresores. O Taycan combina a coñecida dinámica de condución de Porsche coa eficiencia eléctrica, contando cunha transmisión de dúas velocidades para un rendemento e autonomía óptimos, que pode superar os 321 km dependendo do modelo e das condicións de condución.

## Notas
Butirilcolina

A **butirilcolina** é un éster baseado na colina e o butirato que pode funcionar como neurotransmisor en probas bioquímicas. É similar á acetilcolina, e activa algúns dos mesmos receptores ca ela. Pero, a diferenza da acetilcolina, a butirilcolina é un composto sintético que non aparece de forma natural no corpo. Utilízase nos laboratorios clínicos como ferramenta para distinguir entre os dous tipos de colinesterases: acetilcolinesterase e butirilcolinesterase, as cales hidrolizan preferentemente a acetilcolina e a butirilcolina, respectivamente.

## Notas
Banda de Música Municipal de Xinzo de Limia (Fonoteca 92)

A trixésimo oitava casete da colección Fonoteca 92 é un EP que recolle catro temas interpretados pola Banda de Música Municipal de Xinzo de Limia, dirixida por Hermelindo Gómez Rodríguez, gravado nas instalacións da biblioteca municipal de Xinzo de Limia en 1986, foi publicado en 1992 pola Editorial Compostela de *El Correo Gallego*.

## Lista de cancións 
## Notas
Serafín Carballo Aguiar

**Serafín Carballo Aguiar**, nado cara a 1866 e finado en Santa Locaia (Castro de Rei) o 12 de xullo de 1942, foi un político galego.

## Traxectoria 
Foi secretario do Xulgado municipal de Castro de Rei e despois xuíz municipal. Foi presidente do Sindicato Agrícola de Castro de Rei en 1922. Na ditadura de Primo de Rivera foi subcabo do Somatén. Na Segunda República integrouse no Partido de Centro de Portela Valladares e logo do triunfo da Fronte Popular foi nomeado polo gobernador civil presidente da comisión xestora de Castro de Rei en marzo de 1936. Ao pouco tempo o gobernador nomeou unha nova xestora que elixiu presidente a Severino Rivas Barja a principios de maio. Finou en Santa Locaia o 12 de xullo de 1942 aos 76 anos.

## Vida persoal 
Casou con María Rivas López e foi pai de Inés Carballo Rivas.

## Notas
Polemón

**Polemón** é o nome das seguintes persoas da Antigüidade grecolatina:

* **Polemón de Estinfea**, oficial macedonio.
* **Polemón de Atenas**, filósofo platónico grego.
* **Polemón (xeógrafo)**, filósofo e xeógrafo grego.
* **Polemón Antonio**, sofista e retórico romano
* **Polemón (escritor)**, escritor grego.
* **Polemón I** ou **Polemón de Olba**, rei do Ponto e do Bósforo.
* **Polemón II**, rei do Ponto e do Bósforo.
Casa de Honorata

A **Casa de Honorata** é unha casa de indianos situada en Gaxate (A Lama). Construírona emigrantes retornados de Portugal, nas décadas de 1920 e 1930.

A arquitectura ten pegada modernista. Destaca o movemento das fachadas mediante torres, balcóns, xanelas de estrutura modernista, policromía en azulexos e pinturas.
## Notas
Bispo titular

**Bispo titular**, **bispo de anel** ou **bispo sen bispado**, na Igrexa católica, é o bispo ao que lle foi outorgada a responsabilidade dunha sé titular, normalmente unha diocese histórica que hoxe existe apenas como título honorífico.

## Publicación das designacións 
A designación destas titularidades recóllese en dúas publicacións que edita anualmente o Vaticano: o *Annuario Pontificio* e a *Acta Apostolicae Sedis ‒ Commentarium Officiale*.

## Tipos de bispos titulares
* Os bispos **eméritos**, aqueles bispos diocesanos que, por razóns de saúde ou por cumprir o límite de idade ou por outros motivos, presentasen a súa renuncia ao seu cargo, aceptada polo Sumo Pontífice, ata 1970 estes bispos recibiron o título; dunha diocese extinta ou suprimida; por decisión do papa Paulo VI, conservan o título da diocese á que renunciaron.

* Os bispos **coadxutores** e os bispos **auxiliares**, aqueles prelados que colaboran co bispo diocesano e están canonicamente subordinados a el. Asígnaselles aos bispos auxiliares o título de diocese extinta ou suprimida, mentres que aos bispos coadxutores, por decisión do Papa. Paulo VI en 1976, teñen o título da diocese á que están destinados.

## Sés titulares de orixe galega 
Existiron dioceses galegas que foron abandonadas, integradas ou desprazadas ao longo da historia. Iria Flavia foi trasladada o 5 de decembro de 1095 a Santiago de Compostela, Bretroña desapareceu en 716 e a diocese de Dumio foi integrada no bispado de Mondoñedo no ano 1114. As tres contan con bispos de anel na actualidade.
## Véxase tamén
### Outros artigos
*Diocese titular
Batalla (automoción)

miniatura|A = Batalla.|300x300px
A **batalla**, ou a **distancia entre eixes**, é a distancia de eixe a eixe nos vehículos de catro rodas. Esta distancia inflúe directamente na estabilidade do vehículo, polo que unha distancia entre eixes longa fai que o vehículo, a priori, sexa máis estable que cunha distancia máis curta.
Freán, Santa Comba de Carnota, Carnota

**Freán** (á espera da oficialización da forma **Freán de Santa Comba**) é un lugar da parroquia de Santa Comba de Carnota, no concello coruñés de Carnota. Segundo o Instituto Galego de Estatística, en 2024 tiña 29 habitantes (16 homes e 13 mulleres).

Sitúase xunto a Freán (San Mamede de Carnota).

## Notas 
## Lugares e parroquias 
### Lugares de Santa Comba de Carnota 
### Parroquias de Carnota
Freán, San Mamede de Carnota, Carnota

**Freán** (á espera da oficialización da forma **Freán de San Mamede**) é un lugar da parroquia de San Mamede de Carnota no concello de Carnota. Segundo o Instituto Galego de Estatística, en 2024 tiña 24 habitantes (10 homes e 14 mulleres).

Sitúase xunto a Freán (Santa Comba de Carnota).

## Notas 
## Lugares e parroquias 
### Lugares de San Mamede de Carnota 
### Parroquias de Carnota
Xestoso, San Mamede de Carnota, Carnota

**Xestoso** é un lugar pertencente á parroquia de San Mamede de Carnota, concello de Carnota. Segundo o Instituto Galego de Estatística, en 2024 tiña 10 habitantes (5 homes e 5 mulleres).

Forma un único núcleo xunto con Xestoso (Coiro, Mazaricos).

## Notas 
## Lugares e parroquias 
### Lugares de San Mamede de Carnota 
### Parroquias de Carnota
Extrema Unción (Fonoteca 92)

A trixésimo novena casete da colección Fonoteca 92 é un EP que recolle sete temas interpretados pola banda Extrema Unción, publicado en 1992 pola Editorial Compostela de *El Correo Gallego*.

## Lista de cancións 
## Notas
Hans Enoksen

**Hans Enoksen**, nado en Itilleq o 7 de agosto de 1956, e finado o 17 de setembro de 2025, foi un político groenlandés que exerceu como o terceiro primeiro ministro de Groenlandia dende 2002 a 2009.

## Traxectoria 
Monolingüe en lingua groenlandesa, foi un membro do Parlamento de Groenlandia dende 1995. Foi ministro de Pesca, Caza e Asentamentos e presidente do partido político Siumut en 2001. Foi elixido primeiro ministro o 14 de decembro de 2002. O seu partido gañou só cun 28%, un 7% menos ca as anteriores eleccións de 1999, pero aínda así abondo para gañar.

Despois da súa elección comezou unha alianza co partido de esquerdas Inuit Ataqatigiit. As dúas partes comezaron a debater como cambiar o acordo con Dinamarca e os Estados Unidos sobre canto debería recibir Groenlandia en compensación pola base aérea estadounidense situada fóra da cidade de Thule, no norte do país. Nas eleccións de 2009, Inuit Ataqatigiit gañoulle cun 43% dos votos en comparación co 26% do partido de Enoksen.

Despois da derrota de 2009, Hans Enoksen retirouse como líder do Siumut.

Nas eleccións de 2013 foi reelixido, pero en xaneiro de 2014 estaba tan insatisfeito coa política de Siumut que deixou o partido e estabeleceu un novo partido político, o Naleraq. O novo partido conseguiu o 11,6% dos votos válidos nas eleccións de 2014, e conseguiu tres membros para o parlamento groenlandés. Enoksen obtivo 2.425 votos persoais. Foi presidente do parlamento en 2018.

Enoksen morreu no Hospital Raíña Ingrid o 17 de setembro de 2025, con 69 anos.

## Notas
Antonia Pérez Padín

**Antonia Pérez Padín** (Ceuta) foi unha feminista e comunista española activa durante a II República e a Guerra Civil española en Ceuta. Formou parte da sección de Ceuta do Socorro Vermello Internacional e do Partido Comunista de España. A Unión Xeral de Traballadores concedeulle por unanimidade o seu premio "La Latera" a título póstumo en 2017 en recoñecemento á súa loita pola igualdade da muller.

## Traxectoria 
Antonia Perez naceu en Ceuta e creceu nun fogar onde lle inculcaron o valor de loitar contra as inxustizas sociais. Filla dunha nai recia e con forte carácter e dun pai profesor e anarquista, Como activista, apoiou os traballadores portuarios de Ceuta, que estaban en folga protestando polas condicións laborais que tiñan e proporcionoulles alimentos e organizou reunións na súa casa. Tamén participou noutras campañas en favor das persoas necesitadas da cidade, e loitou polos dereitos da muller e a igualdade salarial.

Durante a Guerra Civil española, pasou algún tempo en Rabat, onde foi testemuña das atrocidades cometidas por Falanxe Pelegrina, entre elas, o bombardeo de civís.

### Activismo no franquismo 
miniatura| Prisión do Partido de Ceuta confirma que Antonia Pérez Padín está en prisión por orde do Delegado do Señor Comandante Militar o 14 de agosto de 1936.
O 14 de agosto de 1936 foi detida e encarcerada coincidindo co golpe de estado de 1936, na prisión de mulleres de Sarcel. Foi un dos oito concelleiros do goberno de once membros que serían fusilados polas forzas nacionalistas.Ela é unha das poucas mulleres que verificou historias de violencia sexual neste cárcere a través da súa historia oral. máis tarde compartiu estas experiencias coa súa neta. Ela fixo que a súa estadía no cárcere parecese a dunha viaxeira do mundo, para non contar as penalidades vividas.    A decisión de concederlle o premio baseouse no compromiso de non esquecer a memoria histórica á súa loita pola igualdade da muller. 

## Notas